ທ່ານໂອບາມາຕ້ອນຮັບ ປະທານາທິບໍດີປາແລສໄຕນ໌
ປະທານາທິບໍດີສະຫະລັດ ຕ້ອນຮັບ ປະທານາທິບໍ ດີປາແລສໄຕນ໌ ເພື່ອເຈລະຈາຫາລື ໃນການສ້າງ ຄວາມກ້າວໜ້າ ໃນຂັ້ນຕອນການ ສ້າງສັນຕິພາບ ໃນພາກຕາເວັນອອກກາງ
ປະທານາທິບໍດີສະຫະລັດ ທ່ານບາຣັກ ໂອບາມາ ຕ້ອນຮັບ ປະທານາທິບໍ ດີປາແລສໄຕນ໌ ທ່ານ MAHMOUD ABBASສູ່ທຳນຽບຂາວ ໃນວັນພຸດມື້ນີ້ ເພື່ອເຈລະຈາ ຫາລື ກ່ຽວກັບການສ້າງຄວາມກ້າວໜ້າ ໃຫ້ແກ່ຂັ້ນຕອນ ການສ້າງສັນຕິພາບ ໃນພາກຕາເວັນອອກກາງ ທ່ານ ABBAS ກ່າວວ່າ ທ່ານມີແຜນການທີ່ຈະຮ້ອງຂໍໃຫ້ ປະທານາທິບໍ ດີໂອບາມາ ທຳການຕັດສິນໃຈແບບກ້າຫານ ເພື່ອນຳພາພາກຕາເວັນອອກກາງ ໄປສູ່ສັນຕິພາບ ພວກເຈົ້າໜ້າທີ່ອະວຸໂສຂອງປາແລສໄຕນ໌ກ່າວວ່າ ປະທານາທິ ບໍດີ ABBAS ຈະຮ້ອງຂໍໃຫ້ທ່ານໂອບາມາ ກົດດັນອິສະຣາແອລ ເພື່ອຊ່ອຍໃຫ້ ການເຈລະຈາທາງອ້ອມ ຮອບປັດຈຸບັນ ປະສົບກັບຄວາມສຳເລັດ ນອກນັ້ນ ຍັງເປັນທີ່ຄາດກັນວ່າ ປະທານາທິບໍດີໂອບາມາຈະພະຍາຍາມ ຫາທາງຫຼຸດຜ່ອນ ຄວາມເຄັ່ງຕຶງ ລຸນຫຼັງໜ່ວຍກ້າຕາຍຂອງອິສະຣາແອລ ບຸກຂຶ້ນ ໄປເທິງຝູງກຳປັ່ນຂົນ ການຊ່ອຍເຫຼືອ ທີ່ພະຍາຍາມຈະບຸກຜ່ານການປິດລ້ອມ ເຂດກາຊາ ຂອງອິສະຣາແອລ ໃນສັບປະດາແລ້ວ ມີຊາວເຕີກກີ 8 ຄົນ ແລະ ຊາວອະເມຣິກັນເຊື້ອສາຍເຕີກກີຄົນນຶ່ງ ເສຍຊີວິດ ໃນເຫດການດັ່ງກ່າວ ເຈົ້າໜ້າທີ່ຄົນນຶ່ງຂອງສະຫະລັດກ່າວວ່າ ປະທານາທິບໍດີໂອບາມາຈະໂອ້ ລົມກັບທ່ານ ABBAS ກ່ຽວກັບການເອົາບາດກ້າວຕ່າງໆ ເພື່ອປັບປຸງຊີວິດການ ເປັນຢູ່ຂອງປະຊາຊົນ ໃນເຂດກາຊາໃຫ້ດີຂຶ້ນ ແລະວ່ານອກນັ້ນແລ້ວ ທ່ານໂອບາ ມາ ຈະສົນທະນາຫາລືກ່ຽວກັບ ການໃຫ້ຄວາມສະໜັບສະໜຸນຂອງສະຫະລັດ ຕໍ່ ໂຄງການສະເພາະຕ່າງໆຈຳນວນນຶ່ງ ເພື່ອຊຸກຍູ້ການພັດທະນາເສດຖະກິດ ແລະການດຳຣົງຊີວິດທີ່ມີຄຸນນະພາບດີຂຶ້ນ